
DISPUTATIO  MEDICA 


INAUGURALIS 


DE 

ANGINA  PECTORIS. 


Auctore  Ludovico  C*  Ktnchela. 


PRAEFANDA. 

De  nullis  valetudinis  adversa0  generibus,  quam 
de  morbis  cordis  nuperi  et  hodierni  saepius  scrip¬ 
sere  :  nec  sane  ars  apollinaris  argumentum  habet 
obscurius,  inquisituve  dignius  :  eo  enim  tenebris 
quodammodo  versatur,  quod  cuivis  hujus  visceris 
morborum  plura  signa  cum  aliis  omnibus  com¬ 
munia  sint ,  nec  desunt  ejusucm  vitia,  vitasque 

DE  angina  pectoris. 


satis  infesta,  quae  nulla  indicia  clara,  homine 
adhuc  spirante,  patefaciunt.  Corvisartius 
profecto,  Allanus  Burns,  aliique,  multa  olim 
incognita"  retexerunt  :  neque  vero  non  plurima 
hucusque  latent,  posterorum  ingenio  invenienda. 
Summos  medicinas  honores  ambiturus.  Anginam 
Pectoris  selegi,  hujusce  opusculi  argumento :  mor¬ 
bum  gravissimum,  et  de  quo  medici  haud  leviter 
inter  se  dissensere  :  quem  luce  me  nova  collus¬ 
traturam  haudquaquam  profiteor.  In  animo  est, 
iis,  qu^  summi  auctores^  nempe  Heberdenus,. 
Fothergillius,AVallius  et  Parrius,  edi¬ 
derint,  prolatis,  vera  et  comperta  e  falsis  atque 
inanibus,  quantum  opis  sit  meae,  discernere. 

Quamvis  medicos  apud  vetustiores  de  hoc  mor¬ 
bo  siletur,  non  ideo  idem  defuisse  judicandus. 
Potius  conjicio  veteres  scriptores  hunc  et  plures 
alios  morbos  nequaquam  raros  eo  nescivisse,  quod 
parum  mortuorum  corporibus  secandis  assueti  es¬ 
sent. 

Morgagnius  atque  Heberdenus,  ni  fallor, 
omnium  Angince  Pectoris  indicia  clarius 

depinxere  :  neque  non  complura  utilissima  adje¬ 
cerunt  Parrius,  Nallius  atque  Fothergie- 

xius. — ^^Quo  nomine  designari  debeat,  non  inter 
medicos  convenit  :  alii  Syncopen  Angentem^  si¬ 
ve  Anginosam,  alii  Suspirium  Cardiacum  vo¬ 
carunt.  Illo  nomine  uti  nolo,  quod  anima  vix 
hoc  malo  tortis  deficit  :  hoc  autem  paulo  .obscu¬ 
rius  est.  Anginam  Pectojns  appellare  malo, 
quippe  qucC  voces  notarum  praecipuam  denun¬ 
tiant,  nec  aliquid  dubii  amplectuntur.  Ordone, 
Adynamice,  an  Spasmi,  rectius  eam  complecta¬ 
tur,  anceps  haereo ;  cur  dubitem  mox  patebit.  Ita 
vero  definire  placuit  :  ‘‘  Motus  cordis,  mente  cor- 
‘‘  poreve  commoto,  subito  impeditus  :  angor  circa 

praecordia  impatibilis,  metum  instantis  mortis 
“  illaturus :  dolor  cordis,  ad  mammam  humerum- 
“  que,  laeva  saepius,  ascensurus.” — Sequitur  ut 
•notas  inquiramus. 

DE  SIGNIS. 

Angina  Pectoris  non  continenter  urget;  at 
Asthmatis  instar,  accessiones  et  integritates  vi- 
cissim  exhibet.  Homo  inter  ambulandum  aut 
currendum,  in  .acclivibus  locis,  ex  improviso  cor¬ 
ripi  solet ;  .eoqiie  potius,  vento  adverso,  ciboque 


4 

jam  accepto.  Quidam  sane,  mente  perturbata, 
afficiuntur. 

Initio  angit  sensus  gravitatis  et  molestiae  ad 
praecordia  relatus.  Aliquanto  postea,  angor  pec¬ 
toris  quaesitissimus  et  pene  impatibilis  accedit, 
sinistrorsum  paulo  inclinatior,  jam  instantis  fati 
metum  incussurus.  A^gro  ipsi  pectus  arcto  qua¬ 
si  ligamento  cingi,  sternum  que  retrahi  videtur. 
Dolor  simul  acutus  cordi  partibusque  ei  vicinis 
insidet ;  exinde  mammam  humerumque  laeva 
petiturus,  modo  ad  finem  usque  musculi  deU 
toidcei  descensurus,  alias,  ad  extremos  digitos. 
Brachium  inter  haec  perssepe  torpet.  Etiamsi 
laevum  plerisque,  nonnullis  tamen  dextrum,  aliis, 
utrumque,  torquetur.  Infelix  tanto  mortis  ex¬ 
templo  venturi  timore  vexatur,  ut  illico  ambulare 
desinat :  sibi  equidem,  nisi  quiescat,  periturus  vi¬ 
detur.  Spiritus  languidius  et  crebrius  quam  fert 
natura,  trahitur  et  emittitur;  nec  vero  graviter 
nec  difficulter.  Modo  profecto,  malis  acerbiori¬ 
bus,  aeger  vix*  omnino  spirare  percipitur.  Cor 
tam  exiliter  salit,  ut,  digito  admoto,  tantum  non 
conquievisse  sentiatur  :  summis  auctoribus  freti, 
usuque  docti,  idem  palpitare  negamus  :  quamvis 

enim  ista  nota  a  quibusdam  subesse  traditur, 
aliunde  potius  quam  a  morbo  proposito,  proficis¬ 
citur.  Mens  insigniter  languet,  at  citra  animae 
defectionem.  Vultus  multo  saepissime  expalles¬ 
cit,  et  frons  gelido  humet  sudore.  Vox  faucibus 
haeret  :  deficit  vorandi  facultas  :  artus  frigent. 
Neque  vero  aeger  penitus  soporatur,  aut  prorsus 
sui  movendi  fit  impotens.  Secernenda  et  excer¬ 
nenda  parum  secernuntur  et  excernuntur.  Quos¬ 
dam  tussis  exercet. 

Nisi  hic  morbus  jam  diuturnitate  firmatus  in¬ 
veteraverit,  omnia  signa  supra  relata,  homine 
quiescente  et  sedente,  vel  cubante,  statim  dece¬ 
dunt,  integrum  relictura  :  accessio  nimirum  non 
amplius  partem  horae  duodecimam  vel  sextam 
permanet.  Quoties  reditura  sit,  dictu  est  diffi¬ 
cile  :  quippe  quod  plures  causae  moderantur.  Non 
pauci  complures  annos  postea  immunes  vixerunt, 
quam  primam  subierint  accessionem.  Quod  si 
Angina  Pectoris  radices  altius  quasi  corpori  in¬ 
fixerit,  accessiones  crebriores  fiunt,  diutius  tra¬ 
hunt,  animo  corporeve  quam  levissime  permoto 
accendendae,  nec  quiete  et  decubitu  fugandae :  su¬ 
binde  homo  vel  tussire,  sternuere,  singultire,  vel 

desidere  impune,  id  est,  citra  accessionem,  non 
potest.  Quidam,  hac  ipsa  jam  torquente,  dere¬ 
pente  perierunt  :  plerique  vero  hydrope  super¬ 
venturo  absumuntur.  ' 

Notse  supra  memoratae  longe  plurimis  hoc  ma¬ 
lo  implicatorum  contingunt  :  nec  tamen  desunt 
abnormia.  Interdum  vultus  turget  et  purpuras¬ 
cit  :  nonnulli  ructant,  exinde  expediti.  Alii  dif¬ 
ficulter  anhelant  ;  quidam  suspiriis  editis,  anima 
accepta  aliquamdiu  continenda,  capiteve  retra¬ 
hendo,  levantur.  Modo,  scapula  fulcro  innixa, 
dolor  quievit.  Haec  et  multa  istiusmodi  ad  cor¬ 
porum  proprietates,  aliaque  cordis  vitia,  cum  hu¬ 
jus  morbi  propriis  mista,  referri  posse  videntur. 


qutE  patefactis  cadaveribus  appareant. 

Corporibus  hoc  morbo  absumptorum  intro¬ 
spectis,  multa  secus  atque  fert  natura  oculis  ob¬ 
veniunt  :  quae  tamen  parum  ad  ejus  sedem  cau¬ 
samque  continentem  illustrandam  operas  contu¬ 
lerunt.  Ex  iis  quasdam  proculduhio  cum  hoc 
morbo  nexu  intimo  sociantur ;  quaedam  adventitia 
alio  releganda  videntur. 

Cor  ipsum  longe  saepissime  amplificatur  :  fibrae 
ejus  motrices  praeter  consuetudinem  tenerae  flac¬ 
cent,  pallent,  facile  dilacerandae.  Intima  ejus 
penetralia  vel  in  os  conversa,  certeve  aliquantum 
rigere,  videntur.  Cor  laevum  aut  vacuum  est, 
aut  non  nisi  pauxillum  habet  sanguinis.  Arte¬ 
riae  quarum  est  cor  alere,  nunquam  non  vitios® 
reperiuntur  ;  modo  scilicet  aequo  crassiores  et 
quasi  in  cartilaginem  versae,  simulque  angustiores ; 
alias  passim  aut  ex  toto  osseae.  Membrana  ea¬ 
rum  intima  semper  fibrina  secreta  obducitur  : 
unde  tantum  non  imperviae  fiunt. 

Siquidem  notae  jam  dictae  ab  omnibus  medicis, 
qui  mortuorum  corpora  secuerint,  traduntur,  eas¬ 
dem  praecipuas  esse,  hujusque  morbi  genitrices 
judicare  licet. 

Interdum  cordis  ‘valvulae,  praesertim  laevi,  os¬ 
seae  rigidaeve  apparent  :  nec  semper  integra  est 
arteria  magna,  ubi  se  arcuat.  Quae,  etsi  Angi-^ 
nam  Pectoris  nec  moliantur,  neque  constituant, 
haud  raro  tamen  eam  comitantur ;  eadem  enim  ac¬ 
tione  vitiosa,  quae  caetera  supra  relata  parit,  enas¬ 
cuntur. 

Pulmo  sanus  esse  consuevit  :  vasa  ejus  profec¬ 
to  subinde  turgent;  cellulaeque  spiritales  pitui¬ 
ta  spumante  scatent.  Haee  autem  morbus  pro¬ 
positus  potius  facit,  quam  sequitur. 

Aliquando  cor  adipe  grave,  ej usque  capsula  la- 
tice  superfluere  observantur. 

Morgagnius  aliique  edocuerunt,  sanguinem 
defuncti  resolutum  et  tenuiorem  vix  aut  ne  vix 
quidem  sua  sponte  concrescere  :  nullam  tamen 

A  > 

exinde  lucem  Angina  Pectoris  accepit. 

Denique,  cartilagines  costarum,  arteria  caro¬ 
tica  interior,  aliaeque  partes  subinde  osseae  factae, 
eandem  actionem,  quae  cordis  arterias  nutrices 
vitiavit,  alibi  quoque  valere  testantur. 


DE  CAUSA  CONTINENTE. 

Si  in  animo  habeamus,  perpetuum  fere  esse, 
ut  cor  ipsum  palleat  et  flacceat,  ejusdemque  arte¬ 
riae  nutrices  vitiatae  parum  officio  perfungi  va¬ 
leant,  intellectu  non  erit  difficile,  hunc  muscu¬ 
lum  Angina  Pectoris  cruciatis  perquani  fieri  iih- 
becillum  :  arteriis  nimirum  coronariis  male  se 
habentibus,  cor  non  rite  ali;  ideoque  pallescere 

atque  debilitari*  Nonnulli  istam  fibrarum  mo- 
tricium  cordis  infirmitatem  eaiisam  esse  continen¬ 
tem  Contendunt ;  ideoque  ordini  AdynamicB  hoc 
malum  sulgecerunt.  Haud  sane  inficiandum^ 
quin  cor  istis  vitiis  labefactum,  arteriis  simul  et 
venis  integris,  fons  sit  omnium  signorum  praeci¬ 
puus. 

Meminisse  autem  juvate  morbum^  de  quo  agi¬ 
mus  non  continenter  torquere ;  at  invicem  acces¬ 
siones  atque  integritates  exhibere.  Cum  vero 
constat  cor  assidue  imbecillum  esse,  altius  exquira¬ 
mus  necesse  est  :  causam  enim  continentem 
oportet  esse  cordis  habitum,  jam  urgente  acces¬ 
sione.  Qualiter,  igitur  hic  musculus  tunc  tem¬ 
poris  se  habet  ?  Cor  Spasmo,  malis  jam  torquen¬ 
tibus,  rigere  videtur  :  aliunde  enim  signorum  ra¬ 
tio  deduci  nequit.  Spasmum  porro  denuntiant 

4  .• 

cor  non  palpitans,  angor  iste  quaesitissimus,  signa¬ 
que  omnia  derepente  invadere  et  abire  solita. 

» 

'  Uti  paucis  igitur  absolvam,  Angince  Pectaris 
accessiones  spasmo  fibrarum  cordis  motricium  con- 
tinentur  :  hae  arteriis  nutricibus  vitiosis  infirma* 

X. 

tae  ad  spasmum  subeundum  aptae  fiunt :  quem 
demum  excitant  atria  cordis,  inter  ambulandum, 

currendum,  &c.,  sanguine  praeter  naturam  disten¬ 
ta  et  irritata. 

\ji 

DE  SIGNORUM  RATIONE. 

Inter  ambulandum,  currendum  aut  equitan¬ 
dum,  mala  hujus  valetudinis  propria  accedunt,  eo 
quod  sanguis  exinde  pede  citiori  per  arterias  et 
venas  circumfluit  :  quo  fit  ut  cor  praeter  naturam 
infirmum,  hisce  integris,  eum  celerius  et  copiosius 
accipiat,  quam  ejiciat  ;  ideoque  ultra  debitum 
distendatur  et  incitetur.  Hinc  nascitur  spasmus 
fibrarum  motricium,  de  quo  retuli.  ^ 

A7ig(yr  pectoris  qucesitissimus,  fati  mox^  vfen- 
tiiri  timorem  illaturus,  partim  ad  cordis  atria  et 
pulmonis  vasa  plus  aequo  repleta,  partim  ad 
7?it^w  Wdis,  referendus  est.  ^  r  v  -  ^  ^ 

'Cordis  dolorem  ejus  fibrae  spasmo  tortae  mo- 
liuntur.  Exinde,  necnon  ejus  atriis  sanguine  re¬ 
fertis,  nervi  irritantur.  -Cum  vero  nervus  phre-^ 
nicus  laevus  pericardio  largitur,  qui  nexu 

intimo  cum  plexu  axillari  committitur,  hinc  for¬ 
tasse  patebit  doloris  ad  mammam  et  humerum 
laeva  ascensuri  ratio. 

Cor  non  palpitat,  eo  quod  ejus  fibrae  spasmo 
tonico  obrigent. 

Anima  non  deficit,  quod  angor  impatibilis  ho¬ 
minem  protinus  quiescere  et  cubare  cogit.  Si¬ 
quidem  in  aprico  est  sanguinem  parcius  et  non  vl 
idonea  ad  arteriain  magnam ,  4^erri,  vultus  pal- 
leat,  arteriae  languide  moveantu))  artusque  fri¬ 
geant,  necesse  est.  ’ 

DE  CAUSIS  ABDITIS. 

'I  i'  r^*  *  ,  . 

Obesi,  pleni,  speciosi,  adque  senium  jam  ver¬ 
gentes,  prae  aliis  opportuni  sunt,  quos  aggrediatur 
Angina  Pectoris.  Allitas  vero  provectior  homi¬ 
nes  eidem  subeundae  aptat,  ex  eo  quod  cor,  quan¬ 
to  diutius  saluerit,  tanto  fit  imbecillius  :  quod 
insuper  arteriae  omnes,  atque  idcirco  cordis  nutri¬ 
ces,  ^ea  potissimum  aetate,  vitiari  coepisse  solent. 
'Corpus  sanguine  plenum  huic  morbo  favet  :  qpo 
enim  vasa  magis  referciantur,  eo  plus  ambulatio¬ 
nem,  cursum  aliudve  incitamentum,  cordis  atria 
tumefacere  et  irritare  oportet.  Nonnulli  con¬ 
tendunt  alia  prae  aliis  corporibus  jure  quasi  haere- 
ditario  in  eundem  incidere  :  quibus  confidere  no- 

lo  :  complures  enim  eo  laborarunt,  quibus  avi, 
proavi,  parentes,  nati,  omnes  denique  consanguinei, 
immunes  vixerunt. 


^  DE  CAUSIS  EVIDENTIBUS. 

i. 

Morbum,  de  quo  agimus,  excitabunt,  quaecun¬ 
que  corpus  impleant,  cursumque  humorum  circum¬ 
euntium  celerent.  Exinde  enim  cor  ultra  mo¬ 
dum  intendatur  necesse  est.  Corpus  autem  im^ 
plent  victus  opimus  et  abundantior,  ignavia,  exi- 
nanitiones  solitae  suppressae,  veliiti  alvus  tardior, 
cursus  sanguinis  e  venis  hcemorrhoMalibus  men- 
struave  repressa ;  et  quae  sunt  hujusmodi. 

Motum  sanguinis  celerant,  et  inde  Anginam 
Pectoris  cient,  equitatio,  cursus,  ambulatio  citior, 
nisus  musculorum  graviores,  quales  inter  vomen¬ 
dum,  sternuendum,  tussiendum,  desidendum,  one- 
rave  ferenda,  eduntur  :  quinetiam,  animi  motus 
acriores,  veluti  ira,  gaudium,  terror  repentinus, 
moestitia,  &c.  Denique,  nosse  juvat,  quo  jam 
diutius  mala  traxerint,  saepiusque  plexuerint,  eo 
facilius,  eoque  levioribus  noxis  evidentibus  illatis,^ 


accessiones  renovari. 

DE  DIAGNOSI:^ 

Angina  Pectoris,  nisi  eo  saeviat  ut  voce  homi¬ 
nem  destituat,  non  aegre  ab  aliis  valetudinis  ad¬ 
versae  generibus  dignoscitur.  Potissimum  Asth- 
ma,  Aneurisma  arcus  Aortce,  et  IIyd7'bpem 
pectoris,  refert.  Quousque  hisce  malis  distet, 
quam  paucissimis  ostendere  nitar. 

i  De  Asthmate  et  Angina  Pectoris  in^, 
VICEM  discernendis.  —  Siquidem  complura , 
malorum,  quibus  Asthma  et  Angina  Pectoris 
homines  exercent,  non  nisi  conquerentibus  aegris,  _ 
medico  patescunt,  alterum  ab  altera,  si  vox  defi¬ 
ciat  (id  quod  saepe  accidit),  vix  discerni  posse,  ma¬ 
nifestum  est.  Vi  igitur  eloquendi  deleta,  signis 
ipsi  medico  evidentibus  insistendum.  Quem  ve¬ 
ro  Asthma f  ei  sibilus  inter  inspirandum 

editur,  qui.  Angina  Pectoris  cruciante  deest. 
Quinetiam,  illo  vexatus  noctu  corripitur,  summa 
difficultate  spirandi  afficitur,  pituita  multa  mane 
extussita  expediendus  :  hac  contra  implicatus,  in- 

I 

terdiu  et  vehementer  commotus  laborare  incipit ; 

spirat  languide  potius  quam  difficulter ;  quies  de¬ 
nique,  non  sputum,  omnia  mala  solvit. 

De  Aneurismate  arcus  Aort^  et 
Angina  Pectoris  invicem  dignoscendis. 
Uii.Gmnia  mala,  quse  ex  arteria  magna,  ubi  se  ar^ 
cuat,  aneurismate  tumida  nascuntur,  continenter 
urgent :  huc  accedit  cor  admodum  palpitare,  ar¬ 
terias  inaequaliter  moveri,  spiritum  haud  citra 
summum  laborem  trahi  et  emitti ;  tandem  porro, 
arcum  aortae  saepe  extrorsum  ferri,  et  efficere  ut  os 
pectoris  pressum  resorbeatur.  Quibus  perspectis, 
dubitare  non  licebit. 

De"  Hydrothorace  et  Angina  Pecto¬ 
ris  INVICEM  DISCERNENDIS. — Signa  Hydro^ 
thoracis  i^xo^x\si  assidue  affligunt:  multa  insuper 
eorum  Angince  Pectoris  non  adsunt ;  nimirum, 
spiritus  gravissimus,  nec  nisi  erecto  corporis  trun^ 
co  trahendus  et  ducendus ;  sensus  humoris,  exa¬ 
gitato  pectore,  intus  fluctuantis  :  cordis  motus 
abnormis,  quies  nocturna  diris  somniis  soluta; 
brachium  torpens;  aqua  pedum  intercus.  Qua& 

satis  superque  medicum  errantem  dedocebuntj 
consilii  ancipitem  illustrabunt. 

De  Hydrope  pericardii  et  morbo  pro¬ 
posito^  INTER  SE  DIGNOSCENDIS. — HydropS 
pericardii^  instar  Hydrothoracis,  assidue  ^grum 
affliget :  torquet  porro  signis  sui  similibus ;  qua¬ 
lia  sunt  spiritus  non  tantum  difficillimus,  verum 
etiam  corpore  supino  quam  erecto,  erecto  quam 
antrorsum  inclinato  gravior,:  cordis  porro  pulsus 
duplices,  uti  videtur,  et  infra  sedem  solitana  digi¬ 
to  sentiendi.  Praeter  haec,  manu  imposita,  liquor 
circum  apicem  cordis  fluctuare  percipitur  :^exant 
quoque  plura  signa  pectoris  hydropis  propria. 

Denique,  Angina  a  quovis  afip  cor¬ 

dis  morbo  discernitur,  ^orde  non  palpitante ;  ani- 
ano  non  linquente;  spiritu  potius  languescente 
quam  gravi :  quinetiam,  dolore,  atque  angore  fa¬ 
tum  instans  minitaturo.  ,  ^  ^  ^ ^  <7"^  •' «  v '  ?  3  ^  vf»  * 

DE  PROGNOSI. 

i-  •  • 

Quoniam  cordis  vitia  fere  omnia  medicinae 
auxilio  cedere  nequeunt,  Anginam  Pectoris  sae- 

pius  noU  medicabilem  esse  constat.  Nulla  enim 
ope  arteriae  nutrices  cordis,  quae  vitiosae  hujus  mali 
fonti  sunt  habendae,  sanum  habitum  recipere  pos¬ 
sunt.  Multo  saepissime  ars  medica  non  nisi  ad 
signa  lenienda,  mortemque  tardandam,  valet :  se*^ 
rius  ocyus  homo,  aut  robore  sensim  contrito  aut 
pectoris  hydrope  superventuro,  succumbit.  Spes 
profecto  non  prorsus  abjicienda,  siqui^  nec  senio, 
nec  luxu  aliundeve  confectus  aegrotat;  si  porro 
mala  nondum  diu  perstiterint,  neque  crebras  aut 
diuturnas  accessiones  sibi  praeferant.  Medicus 
autem  vel  artis  apollinaris  peritissimus  hoc  uni¬ 
cum  exequi  potest  :  nimirum,  vitae  victusque  ge¬ 
nere  idoneo,  causis  sublatis  aut  evitatis,  venisque 
justo  plenioribus  vacuefactis,  diem  supremum 
tardare  poterit.  ^ 

Omnia  denique  metum,  nulla  fere  spem  incu¬ 
tiunt  ;  sive  causas  abditas,  sive  causam  continen¬ 
tem,  morbique  sedem,  contemplemur^  Neque 
nihili  habendum  est,  medicinam  penes  esse  aegrum 
mulcere,  et  fatum  aliquamdiu  arcere. 

giint  et  complectuntur.  -fHaec  vero  sunt^ 


J.  Accessiones,  causis  friandis  et  tollendis, 
praecavere.  ^ 

II.  Easdem  jam  praesentes  lenire,  et  quam" 
celerrime  solvere.  '  '  ^ 

I.  Quo  accessionibus  fiituris  obviam  eatu^, 
causas  evidentes  evitare,  abditasque,  quantum 
fieri  possit,  debellare  oportebit,  t  Nec  tantum¬ 
modo  fugienda  sunt,  quae  corpus  impleant,^ cor  ar¬ 
teriasque  cieant,  viresque  labefactent,  (huc  eniin 
spectant  causae  evidentes  et  abditae);^  veruih  etianl'' 
medicamina  concedi  debent,  quae  corpus  repletum 
vacuefiaciant,  incitatum  sedent,  infirmum  robo¬ 
rent.  Utendum  igitur  alvi  purgantibus,  exul¬ 
cerantibus,  digitalis  purpuxece  foliis^  victuque 


c 

simplici  et  concoctu  facili.  Porro  sanguis  inter¬ 
dum  mittendus :  necnon  quaedam  ex  metallis  prae¬ 
parata  aliquando  juvant.  De  his,  quam  paucis¬ 
simis,  disserere  in  animo  est. 

*  De  alvi  purgatione. — Permagni  refert, 
ut  alvus  naturae  convenienter  quotidie  descendat, 
sordeque  omnigena  irritatura  liberetur.  Tanto 
enim  consensu  instrumenta  concoquendi  cum  cor¬ 
de  sociantur,  ut  illis  perturbatis,  hoc  rite  officia 
exequi  nequeat.  Quinetiam,  alvi  purgatio,  peri¬ 
to  moliente,  corpus  plenius,  citra  virium  resolu¬ 
tionem,  extenuat  Initio  dandum  Suhmurias 
Hydrargyri  pulvere  radicis  convolvuli  Jalapce 
mistum ;  dein  quivis  salium  mediorum.  Hinc  in¬ 
testinum  crassius  penitus  exinaniri  debet.  Dein¬ 
de,  efficiendum  est,  ut  homo  indies  dejectum  eat, 
at  citra  alvi  fluxum  copiosiorem ;  vel  ingesto  cibi 
genere  ad  eam  rem  habili,  vel  radicis  Rhei  paU 
mati  pauxillo  subinde  sumpto. 

De  exulcerantibus.  —  Ulcera  extenuare 
optime  jam  diu  medicis  innotuit.  Persaepe  igi¬ 
tur  materia  exinde  demi  consuevit  :  eoque  magis 
haec  deplendi  ratio  prae  aliis  Angina  Pectoris  ten- 
tatis  convenit,  quod  robur  parum  conterit.  Mo- 

do  ulcus  excitatur,  piso  unguento  meloes  vesica^ 
tovii  oblito,  cuti  incisae  infixo  *.  alias,  filo  eidem 
acicula  transfixae  immisso ;  alias  imposito  emplas¬ 
tro  meloes  vesicatorii,  adipeve  Tartvate  A.utimo- 
nii  et  Potassce  misto.  Praestat  ope  Tartratis 
jam  dicti,  quam  meloes  vesicatorii,  exulcerare ; 
quippe  quod  mfisimmoXioiiem  phlegmonicam,  ideo- 
que  minus  ad  gangraenam  proclivem^  accendit. 

De  Digitali  purpurea. — Siquidem  folia 
Digitalis  purpurece  cor  arteriasque  concitata  ve¬ 
hementer  sedant,  eadem  interdum  hoc  morbo  af¬ 
fectis  opitulatum  iri  constat ;  nisi  profecto  indoles 
corporis  propria  eadem  concedi  vetet,  (quod  sub¬ 
inde  accidit).  Si  praecipere  opus  sit,  Tiuctura 
optime  conveniet,  quae  scilicet  minus  quam  ipsa 
folia  concreta,  nauseam  movet.  Ei  rite  accedit 
quodvis  aromatum,  quo  minus  gravetur  ventricu- 

.  Ius. 

Omnia  medicamina  exinaniendo  accommodata, 
vomitus  moventibus  exceptis,  aegrum  pleniorem 
juvare  poterunt.  Vomitus  tamen  eo  conquassat, 
ut  metuendum,  ne  accessionem  provocet. 

De  viciTU  iDOKEO. — Cibus  ex  media  mate¬ 
ria  confectus  aptissimus  est ;  qualis  corpori  satis 

alendo,  nec  simul  praeter  naturam  saginando  et 
incitando,  accommodetur.  Potus  meraci  aut  pror¬ 
sus  fugiendi ;  aut,  si  vitae  genus  praegressae  id 
non  patitur,  certe  quam  paucissime  concedendi. 
Quod  ad  vivendi  rationem,  frigus  vestitu  habili 
arceri  debet ;  quantumque  'fieri  possit,  menti  at¬ 
que  corpori  quiescendum  erit,  dummodo  secer¬ 
nenda  et  excernenda  probe  secernantur  et  excer¬ 
nantur. 

De  sanguine  mittendo. — Venas  necne 
vacuefacere  oporteat,  haud  inter  medicos  conve- 
'  nit :  conjicere  igitur  licet,  modo  imbecillos  et 
tenues,  modo  plenos  Angina  Pectoris  torqueri. 
Legem  certam  de  hac  re  ferre  nequeo.  Haud 
sane  inficiandum,  sanguinem  vix  unquam,  nisi 
periculo  jam  instante,  mitti  debere.  Plenus 
enim  aliunde  tutius  extenuari  potest  :  nunquam 
venae  largius  deplendae ;  metuendum  enim  ne  hy¬ 
drops  et  valetudo  fracta  id  excipiant.  Si  quan¬ 
do  medicus  sanguinem  sit  missurus,  uncias  circi¬ 
ter  decem  vel  duodecim  elicere  satis  erit.  Quan¬ 
tum  vero  dematur,  prudentem  docebunt  vultus, 
arteriarum  motus,  necnon  alia  ejusmodi.  Nun¬ 
quam  accessione  urgente,  vena  icenda,  nisi  equi- 

dem  alius  quivis  morbus  cum  proposito  sociatus 
postulet  ;  omnia  scilicet  accessionis  ^propria  cor¬ 
pus  tunc  exinaniri  vetant.  Nonnulli  praeparatis 
ex  Cupro,  Argento,  Zinco  et  Ferro  utuntur  ; 
nempe  ammoniareto  Cupri,  Nitrate  Argenti, 
oocydo  albo  Zinci,  et  Tinctura  Muriatis  Fer¬ 
ri.  Haecne  ministrentur,  ad  vires  cibi  concoctri- 
ces  juvandas,  an  ad  cor  debile  firmandum,  incer¬ 
tus  baereo.  Parum  iis  confidendum  opinor. 

II.  Quo  accessiones  jam  praesentes  leniantur, 
aut  fugentur^  quam  primum  aegro  quiescendum 
et  cubandum  :  nec  alio  opus  erit  auxilio,  ni  ma¬ 
la  acerbiora  vexent.  Quies  enim  efficit,  ut  san¬ 
guis  non  multo  postea  aequaliter  ad  omnes  corpo¬ 
ris  partes  deferatur,  ideoque  cor  expeditum  spas- 
mo  rigere  desinat.  Quod  si  mala  perstent,  con¬ 
fugiendum  erit  ad  ea  remedia,  quae  spasmum  sol¬ 
vere  consueverint :  qualia  sunt  Opium,  AEther 
sulphuricus,  Moschus,  Castoreum,  Ammonice 
Carhonas  pyro-oleosum,  Camphora,  Oleum  suc¬ 
cini.  Inter  haec  praepollent  ,Opium-ei  AEther 
sulphuricits ;  quae  simul  mista  ingeri  debent, 
sicut  Tincturos  opii  guttae  circiter  XL,  AEthe- 

ris  drachmce  adjiciantur.  Pauxillum  Alcoholis 
meraci,  Spiritusve  Gallici,  Indici  aut  Botanici, 
subinde  insigniter  profuit.  Fothergillius  at¬ 
que  Heberdenus  Opio  potissimum  freti  acces¬ 
siones  fugarunt.  Haud  ignoro  opium  alvum  tar¬ 
dare,  et  secernenda  et  excernenda  omnia  repri¬ 
mere.  Non  autem  ideo  nocebit  :  remedia  enim, 
inter  integritates  adhibita  satis  isti  opii  actioni 
obviam  ire  poterunt.  Si  hisce  medicus  fideliter 
usus  fuerit,  accessiones  spasmi  solventia  jam  re¬ 
lata  unica  desiderabunt. 

Quidam,  accessione  urgente,  cutem  summam 
circa  os  pectoris  rubefecere  vel  exulcerarunt,  im- 
posito  oleo  ammoniato,  vel  oleo  Tartrate  Anti- 
monii  et  Potas s ce  misto,  vel  quoque  emplastro 
Melo'es  vesicatorii. 

Haec  omnia  minoris  existimo  :  nec  sane  tunc 
temporis  auxiliabuntur  ulla  remedia,  nisi  quorum 
est  celeriter  agere. 

Jam  notavi  quosdam  venam  secuisse,  jam  cru¬ 
ciantibus  malis.  Quod  si  recte  de  hujus  morbi 
judicavimus,  constat  sanguinis  missionem  non 
Syncope  ipsius  quam  Angince  \Pectoris  naturae 
magis  alienam  esse.  Si  vero  inquiratur,  perpe- 

tuum  sit  necne  ut  vense  non  sint  deplendae ;  re¬ 
spondeo,  hunc  morbum  aliis  cordis  aut  pulmonis 
vitiis  non  sociatum,  modo  medicus  rite,  inter 
integritates,  curaverit,  nunquam,  accessione  ten- 
tante,  venam  ici  postulare.  Fieri  tamen  potest, 
ut  aliis  malis  huic  adjunctis,  vultus  aliquando 
purpurascat,  et  spirandi  difficultas  accessionem 
comitetur.  Sanguis  igitur  mitti  debere  poterit ; 
haud  tamen  propter  Anginam  Pectoris,  sed 
eadem  non  obstante.  Parrius  aliique,  qui  de 
hoc  auxilii  genere  utendo  scripsere,  ita  sentire 
videntur  :  praecipiunt  scilicet,  ut  pauxillum  san¬ 
guinis  dematur,  unciae  viii.  vel  x.,  aegro  supi¬ 
no  jacente,  atque  incisura  quam  exilissima. 

Denique,  si  accessio  diuntina  sit,  praeter  spas¬ 
mi  solventia  jam  memorata,  perflatu  libero  opus 
erit;  cervices  monilibus,  omnigenaque  veste  arc¬ 
tiori  expediendae :  homini  cubandum  :  necnon, 
si  artus  frigeant,  in  tepidarium  descendendum; 
certeve  membra  frictione  aliundeve  fovenda  et 
tepefacienda :  quo,  sanguine  aequaliter  per  omnes 
ejus  rivulos  distributo,  cor  onere  gravante  libere¬ 
tur. 

